Dypkownje do jutrow su mjez Swinjarnju a Zejicami podłu statneje dróhi S 100 kolesowanski puć dotwarili. Nětko so dalši wotrězk přidruži, mjenujcy tón w Błohašecach.
Błohašecy (SN/MWj). Tři tydźenje zašo hač planowane su po jutrach wotrězk kolesowanskeho puća podłu S 100 w Błohašecach twarić započeli. Tohodla je tam statna dróha wot wčerawšeho zawrjena, štož ma po tuchwilnych twarskich planach hač do kónca awgusta trać. Wobjězdka je wupisana. Přijězd do přemysłownišća Słona Boršć je z Kamjenskeho směra dale móžny, zdźěli město Budyšin w nowinskim wozjewjenju. Za busowy wobchad stworichu dwě nachwilnej zastanišći. Při tym pojědu busy zdźěla po priwatnej ležownosći, čemuž wobydlerjo bjez problemow přihłosowachu.
hrv_Latn szl_Latn